Skiveverdenen

Skiveverdenen () er en serie med 41 humoristiske og parodiske fantasybøker av den britiske forfatteren Terry Pratchett, med handling plassert til den fiktive Skiveverdenen.

Serien startet med Magiens farge (The Colour of Magic, 1983) og teller (per november 2013) 40 bøker. Serien har skapt en fandom-kultur, og fått avleggere i flere medier.

Bøkene har fått flere priser, som Prometheus Award. Den 28. av bøkene var den første av bøkene som eksplisitt ble utgitt som en barnebok; og Magiske Maurits og hans gløgge gnagere ble tildelt Carnegie Medal in literature for 2001 som årets beste britiske barnebok. I BBCs publikumsavstemning The Big Read i 2003 kom fire av Skiveverden-bøkene blant de 100 beste og hele 14 blant de 200 mest likte bøkene.

 Bøkene 
Skiveverdenen beskrives gjennom 41 romaner i tillegg til flere noveller. Romanene utgitt før The Amazing Maurice and his Educated Rodents (og nesten alle Pratchetts bøker til dags dato) har omslag designet av Josh Kirby (som døde i oktober 2001). Dette gjelder de originale britiske utgavene. De amerikanske utgavene, utgitt av HarperCollins, bruker ikke Kirbys bilder. Senere britiske utgaver har heller ikke Kirbys bilder. Etter hans død er det Paul Kidby som dekorerer omslagene.

Et karaktertrekk ved nesten alle Skiveverden-bøkene er at de ikke er inndelt i kapitler. I stedet deler forfatteren opp handlingen ved å ha flere handlingslinjer som han skifter mellom. I Going Postal derimot gjør han det helt motsatte ved å inkludere en prolog og en epilog, i tillegg til små oppsummering foran hver kapittel som hinter om hva som kommer til å skje.

Mange bøker handler om de samme figurene og utvikler disse over tid. Noen av hovedfigurene gjør også gjesteopptredener i andre bøker der de ikke er hovedfokus for handlingen. For eksempel gjør Samuel Vimes en kort visitt i Going Postal. Bøkene kan ut fra dette deles opp i historielinjer der figurer eller temaer er felles:

 Rensvind – Disse historiene er basert på en slags trollmann kalt Rensvind. Uttrykket «en slags» brukes fordi Rensvind er helt ubrukelig i alle magiske sammenhenger, men på grunn av spesielle omstendigheter anerkjennes han likevel som trollmann (i mangel av et bedre uttrykk). Andre trollmenn ved Det usynlige universitetet dukker også opp i disse historiene.
 Heksene – Disse historiene er basert på heksene i Lancre,  og da spesielt Bestemor Værvoks, Dadda Ogg, Magrotte Hvitløk, og senere Agnes Nitt.
 Døden – Disse historiene omhandler Døden i hans vanlige personifikasjon som et skjelett i svarte gevanter med en ljå. Dødens omgangskrets består av hans barnebarn Susan, butleren Albert og Døden for rotter, rottenes variant av den menneskelige Død. I senere bøker er det Susan som er hovedperson, men Døden er fremdeles en nøkkelperson.
 Vekterkorpset – Disse historiene er basert på Ankh-Morporks svar på politistyrker, City Watch. Samuel Vimes er leder for dem og blant offiserene finner vi Carrot Ironfoundersson, Angua, Fred Kolon, Detritus og «Nobby» Nobbs.
 Petronella Pine – Disse historiene bygger på figuren Petronella Pine, en ung pike som har en spesiell knytning til Skrellingene. De er først og fremst ment som barnebøker. Disse passer også inn i Heksenes historier, spesielt A Hat Full of Sky.
 Diverse – Bøkene som ikke passer inn i noen av de fem hovedkategoriene over eller der de ovennevnte hovedfigurene ikke er en av hovedpersonene i handlingen.

 Utgivelser 
 Nr.  Utgitt  Tittel  Norsk tittel  Gruppe  ISBN  Notat 1 1983 The Colour of Magic Magiens farge Rensvind ISBN 0-552-12475-3 (heftet) 93. plass i Big Read.  2 1986  The Light Fantastic Det fantastiske lyset Rensvind ISBN 0-552-12848-1 (heftet)  3 1987 Equal Rites Trollmannens stav Heksene ISBN 0-552-13105-9 (heftet)  4 1987 Mort Dødens læregutt Døden ISBN 0-552-13106-7 (heftet) 65. plass i Big Read.  5 1988 Sourcery Magiens kilde Rensvind ISBN 0-552-13107-5 (heftet)  6 1988 Wyrd Sisters Sære søstre Heksene ISBN 0-552-13460-0 (heftet) 135. plass i Big Read.  7 1989 Pyramids Pyramidene Diverse ISBN 0-552-13461-9 (heftet)  8 1989 Guards! Guards! I lovens navn Vekterkorpset ISBN 0-552-13462-7 (heftet) 69. plass i Big Read.  9 1990 Eric Eric Rensvind ISBN 0-575-60001-2 (heftet) Først utgitt som en Skiveverden-historie i større format og med illustrasjoner av Josh Kirby; senere utgitt heftet uten illustrasjoner. 10 1990 Moving Pictures Levende bilder Diverse ISBN 0-552-13463-5 (heftet)  11 1991 Reaper Man Mannen med ljåen Døden ISBN 0-552-13464-3 (heftet) 126. plass i Big Read.  12 1991 Witches Abroad Hekser på tur Heksene ISBN 0-552-13465-1 (heftet) 197. plass i Big Read.  13 1992 Small Gods Små guder Diverse ISBN 0-552-13890-8 (heftet) 102. plass i Big Read.  14 1992 Lords and Ladies Herskap og hekser Heksene ISBN 0-552-13891-6 (heftet)  15 1993 Men at Arms Vekterkorpset ISBN 0-552-14028-7 (heftet) 148. plass i Big Read.  16 1994 Soul Music Døden ISBN 0-552-14029-5 (heftet) 151. plass i Big Read.  17 1994 Interesting Times Rensvind ISBN 0-552-14235-2 (heftet)  18 1995 Maskerade Heksene ISBN 0-552-14236-0 (heftet)  19 1996 Feet of Clay Vekterkorpset ISBN 0-552-14237-9 (heftet)  20 1996 Hogfather Døden ISBN 0-552-14542-4 (heftet) 137. plass i Big Read.  21 1997 Jingo Vekterkorpset ISBN 0-575-06540-0 (innbundet)  22 1998 The Last Continent Rensvind ISBN 0-385-40989-3 (innbundet)  23 1998 Carpe Jugulum Heksene ISBN 0-385-40992-3 (innbundet)  24 1999 The Fifth Elephant Vekterkorpset ISBN 0-385-40995-8 (innbundet) 153. plass i Big Read.  25 2000 The Truth Diverse ISBN 0-385-60102-6 (innbundet) 193. plass i Big Read.  26 2001 Thief of Time Døden ISBN 0-385-60188-3 (innbundet) 152. plass i Big Read.  27 2001 The Last Hero Diverse ISBN 0-575-06885-X (innbundet) Utgitt i større format, illustrert av Paul Kidby. 28 2001 The Amazing Maurice and his Educated Rodents Magiske Maurits og hans gløgge gnagere Diverse ISBN 0-385-60123-9 (innbundet) Barnebok fra Skiveverdenen. Vinner av Carnegie Medal i 2001. 29 2002 Night Watch Vekterkorpset ISBN 0-385-60264-2 (innbundet) Tildelt Prometheus Award i 2003. 73. plass i Big Read.  30 2003 The Wee Free Men Skrellingene Petronella Pine ISBN 0-385-60533-1 (innbundet)  Barnebok fra Skiveverdenen. 31 2003 Monstrous Regiment Diverse ISBN 0-552-14941-1 (innbundet) Bokens tittel er basert på The First Blast of the Trumpet Against the Monstrous Regiment of Women. 32 2004 A Hat Full of Sky En hatt full av himmel Petronella Pine ISBN 0-385-60736-9 (innbundet) Tredje barnebok fra Skiveverdenen.  33 2004 Going Postal Diverse ISBN 0-385-60342-8 (innbundet)  34 2005 Thud! Vekterkorpset ISBN 0-385-60867-5 (innbundet) Et kort utdrag ble lest på Discworld Convention 2004. 35 2006 Wintersmith Vintersmeden Petronella Pine  36 2007 Making Money Moist von Lipwig 37 2009 Unseen Academicals Trollmennene  38 2010 I Shall Wear Midnight Petronella Pine  39 2011 Snuff Vekterkorpset  40 2013 Raising Steam Moist von Lipwig  41 2015 The Shepherd's Crown Petronella Pine Utgitt posthumt.

 Noveller 
Pratchett har også skrevet fire noveller basert på Skiveverdenen: Theatre of Cruelty, Death and What Comes Next, Troll Bridge og The Sea and Little Fishes. De første to er tilgjengelige på nett. Den tredje er utgitt i After The King: Stories in honour of J.R.R. Tolkien, og den fjerde i Legends, redigert av Robert Silverberg.

Alle disse novellene, i tillegg til andre tekster om Skiveverden som historien til Thud! og nasjonalsangen til Ankh-Morpork, er samlet i Once More* with Footnotes.

 Spørrebøker 
Så langt er det blitt laget to spørrebøker om Skiveverdenen, begge samlet av David Langford:
 The Unseen University Challenge, parodi på spørreprogrammet University Challenge.
 The Wyrdest Link, parodi på spørreprogrammet The Weakest Link (Det svakeste ledd).

 Kart 
Selv om Pratchett uttalte: «Det finnes ingen kart. Du kan ikke lage kart over humoristisk sans,» finnes det fire «kart», eller «Mapps»:
 The Streets of Ankh-Morpork (1993) 
 The Discworld Mapp (1995) 
 A Tourist Guide to Lancre (1998)
 Death's Domain (1999)

De første to er tegnet av Stephen Player basert på skissert fra Pratchett og Stephen Briggs, det tredje er et samarbeid mellom Briggs og Paul Kidby og det siste er laget av Kidby. Alle kommer med hefter skrevet av Pratchett og Briggs.

 Faktabøker 
Pratchett har i samarbeid med Ian Stewart og Jack Cohen utgitt fire bøker som bruker Skiveverdenen for å forklare populærvitenskapelige emner:
 The Science of Discworld (1999, ISBN 978-0-09-186515-3)
 The Science of Discworld II: The Globe (2002, ISBN 978-0-09-188805-3)
 The Science of Discworld III: Darwin's Watch (2005, ISBN 978-0-09-189823-6)
 The Science of Discworld IV: Judgement Day (2013, ISBN 978-0-09-194979-2)

 Spinoff-bøker 
Andre utgivelser basert på Skiveverdenen:
 The Discworld Portfolio (samling av Paul Kidbys tegninger, med notater av Pratchett)
 The Discworld Companion (leksikon med informasjon om Skiveverden, samlet av Pratchett og Briggs)
 Nanny Ogg's Cookbook (samling av Skiveverden-baserte oppskrifter, kombinert med ettikette, bruk av blomster etc., skrevet av Pratchett sammen med Stephen Briggs og Tina Hannan)
 The Art of Discworld (ny samling av Paul Kidbys kunst)
 The Ankh-Morpork Almanack (almanakk for et Skiveverden-år, i samme stil som dagbøkene  og kokeboken, skrevet av Pratchett sammen med Bernard Pearson)

 Bearbeidet for andre medier 
 Teater 
Ni av bøkene om skiveverdenen har blitt tilrettelagt for teater og utgitt. Overskuddet fra disse utgivelsene går til veldedige organisasjoner. Alle er gjort av Stephen Briggs. Eksempler på bøker som er omskrevet er The Truth, Maskerade, Mort, Wyrd Sisters, og Guards! Guards!. Teateroppsetninger av Skiveverden-bøker har blitt satt opp på alle kontinenter i verden, også Antarktis.

 Film 
Det er gjort flere mislykkede forsøk på å overføre Skiveverdenen til det store lerretet. En utgave av Maskerade  som fans har prøvd å lage strandet på grunn av pengemangel. Den australske gruppen Snowgum Films har ferdig råfilm basert på novellen Troll Bridge. En fanfilm basert på Lords and Ladies er under produksjon i Tyskland.

Den første gjennomførte realfilmen basert på en Skiveverden-bok var Hogfather, som ble produsert av Sky One i Storbritannia. Filmen ble presentert som en tv-serie i to lange episoder, og hadde premiere på Sky One den 17.–18. desember 2006. David Jason (Detektiv Jack Frost) hadde rollen som Albert og Ian Richardson var Dødens stemme. Filmen hadde så høye seertall at Sky One nå vurderte en filmatisering av Magiens farge. Denne filmen ble produsert i 2008 av SkyOne.  I 2010 kom film tredje film fra SkyOne i to deler, 3t 4min. Going Postal.

Hogfather er tilgjengelig på DVD i Storbritannia. Det samme er de to andre.

 Tegnefilm 
Tegnefilmutgaver av Soul Music og Wyrd Sisters ble laget av Cosgrove-Hall Productions for Channel 4 i 1996. Disse kan fås på DVD og VHS fra Acorn Media i USA. Soundtracket fra Soul Music er utgitt på CD.

 Radio 
Det er laget flere hørespill av Skiveverden-historier for BBC, bl.a. Wyrd Sisters, Guards! Guards! (med Martin Jarvis som forteller) og Mort.

 Spill 
Pratchett har sammen med Phil Masters laget to rollespill for Skiveverdenen, basert på GURPS: GURPS Discworld og GURPS Discworld Also.

Brettspillet Thud er skapt av Trevor Truran.

Det er laget en versjon av kortspillet Cripple Mr. Onion fra boken Witches Abroad.

 Videospill 
Tilgjengelige videospill:
 The Colour of Magic (1986; ZX Spectrum, Amstrad CPC, Commodore 64)
 Discworld MUD (1991; MUD)
 Discworld (1995; MS-DOS, Macintosh, PlayStation, Saturn)
 Discworld 2: Missing Presumed…!? (Europa) / Discworld 2: Mortality Bytes! (USA) (1996; MS-DOS, Windows, PlayStation, Saturn)
 Discworld Noir (1999; Windows, PlayStation)
 Discworld: The Colour of Magic  (2006; Mobilspill)

 Referanser 

 Eksterne lenker 

  The L-Space Web, muligens den mest autoritative Skiveverdensiden på Internett
  Discworld Monthly, månedlig nyhetsbrev om Terry Pratchett og hans Skiveverdenen og andre bøker
  Discworld.com, den offisielle Skiveverdenhjemmesiden
  Discworld MUD, en sjanse til å gå inn i Skiveverdenen og bli trollmann, snikmorder eller hva annet du vil